**Ministru kabineta rīkojuma projekta „Grozījumi Rīcības plānā personu, kurām nepieciešama starptautiskā aizsardzība, pārvietošanai un uzņemšanai Latvijā ” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2017. gada 8. augusta sēdes protokola (prot. Nr. 38 72.§) 3. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ekonomikas ministrijai saskaņā ar Ministru kabineta 2015. gada 2. decembra rīkojuma Nr. 759 „Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā” apstiprinātā Rīcības plāna personu, kurām nepieciešama starptautiskā aizsardzība, pārvietošanai un uzņemšanai Latvijā (turpmāk - Rīcības plāns) 3.18. apakšpunkta 3. uzdevumu, Ministru kabineta komitejas 2016. gada 6. jūnija sēdes protokollēmuma (prot. Nr. 19 4. §) 2. punktu, Ministru prezidenta 2016. gada 19. septembra rezolūciju Nr. 90/TA-1885, TA – 724 un Ministru kabineta 2016. gada 6. septembra sēdes protokollēmuma (prot. Nr. 44 47. § DV) 9. punktu ir uzdots sniegt priekšlikumus mājokļa pieejamības risinājumiem bēgļiem un personām, kuras ir ieguvušas alternatīvo statusu. Ekonomikas ministrija informatīvajā ziņojumā “Par iespējamiem mājokļa pieejamības risinājumiem bēgļiem un personām, kuras ir ieguvušas alternatīvo statusu”, kas izskatīts Ministru kabineta 2017. gada 8. augusta sēdē (prot. Nr. 38 72.§), (turpmāk - informatīvais ziņojums), ir sniegusi Ministru kabinetam informāciju par šādas mazcenas dzīvesvietu datubāzes izstrādes nelietderīgumu un norādījusi, ka Rīcības plāna 3.18. apakšpunkta 1. un 2. uzdevums ir atceļams, jo mazcenu īres dzīvesvietas datubāzes izveide minimāli var veicināt mājokļa pieejamību bēglim un personai, kurai piešķirts alternatīvais statuss. Ekonomikas ministrija ieskatā, datubāzes izstrāde un darbības nodrošināšana ir nelietderīga, jo dzīvojamo telpu īpašnieki nav ieinteresēti publicēt un aktualizēt informāciju par mazcenu īres dzīvesvietu pieejamību, kā arī ir pieejamas vairākas sociālās vietnes, kur sociālajiem mentoriem ir iespējams iegūt pilnīgu informāciju par īrei piedāvātām dzīvojamām telpām. Turklāt šobrīd pašvaldību dzīvojamais fonds nespēj nodrošināt ar dzīvesvietu personas, kurām palīdzība piešķirama saskaņā ar likuma „Par palīdzību dzīvokļa jautājumu risināšanā” un Sociālo pakalpojumu un sociālās palīdzības likuma noteikumiem, kā rezultātā tiek prognozēts, ka pašvaldību aktivitāte minētās datu bāzes papildināšanā varētu būt minimāla.Izskatot informatīvo ziņojumu Ministru kabinets nolēma atcelt Rīcības plāna 3.18.punkta 1. un 2. uzdevumu (Ministru kabineta 2017. gada 8. augusta sēdes protokollēmuma (prot. Nr.38 72.§ ) 3. punkts). |
| 3. | Projekta izstrādē iesaistītās institūcijas | Ekonomikas ministrija. |
| 4. | Cita informācija | Saskaņā ar Ministru kabineta 2017. gada 8. augusta sēdes protokola (prot. Nr. 38 72.§) 3. punktā noteikto un Ministru kabineta 2017. gada 30. augusta rīkojumu Nr. 463 “Par apropriācijas pārdali” Rīcības plāna 3.18. apakšpunktā dotā uzdevuma izpildei paredzētais finansējums 2017. gadam 5000 *euro* apmērā tiks pārdalīts Sabiedrības integrācijas fondam kā vienreizējs maksājums pilotprojekta īstenošanai, lai nodrošinātu divas bēgļu ģimenes ar mājokli sešu mēnešu periodā un sagatavotu pārskatu par personu spēju minētā atbalsta sniegšanas laikā integrēties sabiedrībā. Atbilstoši Ministru kabineta 2015. gada 3. novembra sēdes protokollēmuma (prot. Nr. 57 58.§) 7. un 8. punktam Ekonomikas ministrija ar Rīcības plāna 3.18. apakšpunkta uzdevumu izpildei papildus finansējumu 2018. gadam nav pieprasījusi. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Rīkojuma projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Ministru prezidenta biedrs,

ekonomikas ministrs Arvils Ašeradens

Vīza:

Valsts sekretārs Juris Stinka

Zaļaiskalne, 67013242

Zane.Zalaiskalne@em.gov.lv